Source: https://www.tuplacup.fi/saannot/18
Timestamp: 2018-11-14 15:50:29+00:00
Document Index: 2640323

Matched Legal Cases: ['§1', '§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14']

Säännöt | Salibandyn Tupla Cup
Salibandyn Tupla Cup
Turnauksessa noudatetaan Suomen Salibandyliiton (SSBL) kilpailusääntöjä seuraavin tarkennuksin/poikkeuksin:
§1) Kaikilla joukkueilla vähintään 4 ottelua.
§2) Peliaika kaikissa otteluissa on 2 x 15 min lukuunottamatta finaaleja, joissa peliaika on 2 x 20 min.
F-pojissa peliaika kaikissa otteluissa on 2x15min.
§3) Peliaika pysäytetään ainoastaan rangaistuslaukauksen aikana ja erotuomarin näytöstä, ottelun viimeinen (1) minuutti on tehokasta peliaikaa.
§4) Jäähyn mittaaminen aloitetaan sen jälkeen kun peli alkaa jäähyn jälkeen uudelleen.
§5) Ottelut eivät pääty 12 maalin eroon, vaan ne pelataan loppuun asti.
§6) Joukkueen pelaajamäärää per ottelu ei ole rajoitettu.
§7) Otteluissa, joissa voittaja on saatava selville (Playoff) suoritetaan suoraan (ilman jatkoaikaa) rangaistuslaukauskilpailu kolmella vetäjällä SSBL sääntöjen mukaisesti.
A-Finaalit, joissa pelataan ensin 5 minuutin jatkoaika (äkkikuolema) ja tarvittaessa rangaistuslaukaukset kolmella vetäjällä SSBL sääntöjen mukaisesti (Pronssiottelussa EI pelata jatkoaikaa).
§8) Kummastakin joukkueesta 3 kenttäpelaajaa suorittaa kukin yhden rangaistuslaukauksen. Mikäli tämän jälkeen tilanne on edelleen tasan, samat 3 pelaajaa suorittaa yhden rangaistuslaukauksen kerrallaan, kunnes ratkaiseva tulos on saavutettu.
§9) A-Finaaleissa on käytössä 30 sekunnin aikalisä per joukkue.
§10) Pelaaja saa edustaa vain yhtä (1) joukkuetta samassa sarjassa / ikäluokassa, esim. D05 kilpasarjan joukkueessa pelannut pelaaja ei saa pelata D05 haastajasarjan joukkueessa.
§11) Pelaajalla ei tarvitse olla turnauksessa edustusoikeutta siinä seurassa, jossa hän pelaa.
§12) Joukkueessa saa pelata kaksi (2) Y-pelaajaa (enintään vuoden vanhempi pelaaja kuin sarjan ikäluokka) jokaista ottelua kohden. Nämä Y-pelaajat eivät saa edustaa mitään muuta joukkuetta turnauksessa (ei edes toisissa sarjoissa) eli Y-pelaaja saa pelata vain yhdessä joukkueessa.
§13) Joukkue on velvollinen ennen ensimmäisen ottelun alkua toimittamaan luettelon kaikista joukkueen pelaajista ja toimihenkilöistä turnauksen järjestäjille. Tässä pelaajaluettelossa tulee olla kaikki joukkueen pelaajat ja toimihenkilöt nimettynä, eikä sitä saa muuttaa turnauksen aikana ilman järjestäjätahon suostumusta.
§14) Kilpailun juryllä on oikeus puuttua epäasiallisesti käyttäytyviin joukkueisiin ja tarvittaessa sulkea sarjasta. Jury voi myös velvoittaa joukkuetta vaatimaan kannattajiltaan asiallista käytöstä.
F-junioreissa noudatetaan turnaussääntöjä seuraavin poikkeuksin:
Kentällä on samanaikaisesti maalivahti ja 4 kenttäpelaajaa.
Käytössä pienennetty kenttä (n. 30 m x 15 m) ja maalinpienennyselementit
Lentävät vaihdot (ei vihellettyjä vaihtoja 1,5 min välein)
Joukkue voi halutessaan vaihtaa maalivahtia ja maalivahti voi pelata myös kenttäpelaajana.
Ilmoittautuneet joukkueet jaetaan alkulohkoihin. Alkulohkojen jälkeen turnaus jatkuu kohti jatko-otteluita. Sarjojen yksityiskohtainen sarjajärjestelmä määräytyy sarjaan ilmoittautuneiden joukkueiden määrän mukaan.
Järjestys sarjassa
Joukkueiden paremmuus määräytyy saavutettujen pisteiden perusteella.
Voitosta 2 pistettä, tasapelistä 1 piste.
Mikäli joukkueet ovat tasapisteissä, ratkeaa paremmuus seuraavasti:
1. keskinäisissä otteluissa saavutetut pisteet
2. keskinäisten otteluiden maaliero (tehdyt maalit miinus päästetyt maalit keskinäisissä otteluissa)
3. keskinäisissä otteluissa tehdyt maalit
4. koko lohkon maaliero (tehdyt maalit miinus päästetyt maalit)
5. koko lohkossa tehdyt maalit
6. arpa
Mikäli jatkolohkossa joukkueet päätyvät tasapisteisiin, eivät aiemmat lohkovaiheet vaikuta jatkolohkon järjestykseen tasapisteissä.
Lohkojen keskinäisessä vertailussa joukkueiden paremmuus määräytyy seuraavasti:
pisteet/ottelu
maaliero/ottelu
tehdyt maalit/ottelu
Henkilö, joka on nimetty joukkueenjohtajaksi, vastaa joukkueestaan niin pelien aikana kuin muuallakin, sekä yhteydenpidosta järjestäjätahoon turnauksen aikana. Joukkueenjohtajan on oltava täysi-ikäinen (yli 18-vuotias).
Vastalause on ottelun osapuolen tekemä ilmoitus ja vaatimus ottelutuloksen mitätöimiseksi tai muuttamiseksi sellaisen ottelussa tai otteluolosuhteissa tapahtuneen taikka edustus- tai pelioikeutta koskevasta rikkomuksesta ja sääntöjen vastaisuudesta tai sääntöjen väärästä soveltamisesta, joka on tai on saattanut vaikuttaa otteluun ja sen lopputulokseen. Erotuomarinottelussa tekemät päätökset ovat lopullisia. Tällaisia päätöksiä vastaan tehdyt vastalauseet eivät pääsääntöisesti voi johtaa uusintaotteluun. Turnausjärjestäjä voi kuitenkin määrätä uusintaottelun, mikäli erotuomari on tehnyt ottelussa sääntöjen vastaisen ratkaisun. Oikeus tehdä vastalause on vain ottelun osapuolilla. Vastalause osoitetaan turnausjärjestäjälle. Vastalauseottelussa tapahtuneiden seikkojen johdosta on ilmoitettava välittömästi ottelunpäätyttyä (viimeistään 15 minuutin kuluessa ottelun päättymisestä). Vastalauseen tekijän on suoritettava turnausjärjestäjälle vastalausemaksu vastalauseen jättämisen yhteydessä. Vastalausemaksun suuruus on 100 €, joka palautetaan, mikäli se hyväksytään. Vastalausemaksu voidaan palauttaa perustellusta syystä myös silloin, kun vastalause hylätään tai jätetään käsittelemättä. Vastalausetta ei käsitellä, mikäli vastalausemaksua ei ole määräaikaan mennessä maksettu. Myöhässä saapunutta vastalausetta ei käsitellä.
Edustusoikeutta tai pelioikeutta koskeva vastalause ja vastalausemaksu 100 € tulee toimittaa kirjallisena 15 minuutin kuluessa ottelun päättymisestä järjestäjätaholle. Vastalausetta ei käsitellä, mikäli vastalausemaksua ei ole määräaikaan mennessä maksettu. Ottelun lopputulos pysyy voimassa, kunnes asia on ratkaistu. Turnausjärjestäjä voi vastalauseen johdosta määrätä ottelun pelattavaksi uudelleen. Turnausjärjestäjä voi myös määrätä vastalauseen tehneen joukkueen voittajaksi, jolloin lopputulos on 5-0 tai muu järjestäjän määräämä lopputulos, josta vastalauseentehneen joukkueen vastustajajoukkue ei hyödy. Mikäli voittaneen joukkueenvastalause hyväksytään, jää ottelun lopputulos voimaan, jollei järjestäjä päätä muusta lopputuloksesta, joka on edullisempi vastalauseen tehneelle joukkueelle. Turnausjärjestäjä voi myös hyväksyä hävinneen joukkueen tai tasapelin pelanneenjoukkueen vastalauseen ja jättää silti lopputuloksen voimaan. Mikäli vastalause siitä, että joukkue on peluuttanut pelaajaa, jolla ei otteluhetkellä ole ollut edustus- tai pelioikeutta taikka että sen otteluun on osallistunut kilpailukiellon alainen toimihenkilö, hyväksytään, on joukkue määrättävä hävinneeksi.
Luovutusvoitto on pääsääntöisesti 5–0. Se voi olla myös jokin muu sarjajärjestäjän määräämä tulos, jolloin taktikointi loppupeleissä ei ole mahdollista. Ottelun luovuttanut joukkue katsotaan luopuneeksi turnauksesta. Turnauksen jury voi harkintansa mukaan tehdä poikkeavan päätöksen perustellusta syystä.
Luovutusvoitto kirjataan, jos
jos joukkue ei ilmesty pelipaikalle
jos joukkue myöhästyy vähintään 5 min
jos joukkueella on alle 1+5 pelaajaa ottelua aloittaessa
Mikäli ottelu kuitenkin pelataan, niin että kohdista 2 tai 3 jompikumpi tai molemmat toteutuvat, katsotaan vastustajan hyväksyneen vallitseva tilanne ja ottelun lopputulos jää voimaan.
Joukkueiden kaikki pelaajat ja toimihenkilöt, joilla ei ole pelaajalisenssiä tai muuta voimassa olevaa vakuutusta huolehtivat itse vakuutuksistaan tapaturman tai muiden vahinkojen varalta. Tapaturman tai vahingon yms. sattuessa, turnaukseen pelaajina tai toimihenkilöinä osallistuvat ovat itse täysimääräisesti korvausvastuussa vahingosta. Arena Center Oy ei vastaa pelaajien tai toimihenkilöiden aiheuttamista vahingoista, tapaturmista tai niistä aiheutuvista kuluista.
26.9.2018Tupla Cup 2018 kuvat ja videot!Lue lisää »25.9.2018Tupla Cup 2018 mestaritLue lisää »20.9.2018Turnauksen kohokohdat löytyvät somesta!Lue lisää »20.9.2018Tupla Cupin tulospalvelun löydät Torneopalista!Lue lisää »6.9.2018Tupla Cup 2018 - suurempi kuin koskaan!Lue lisää »29.8.2018Ilmoittautumisaikaa on jatkettu!Lue lisää »